User:Narayanswami

गुरुर्ब्रह्मा गुरुर्विष्णु : गुरुर्देवो महेश्वरः । गुरु: साक्षात परब्रह्म तस्मै श्री गुरवेनमः ।।

सदगुरु नारायणानंदतीर्थ स्वामी महाराज यांचे वास्तव्य अखंड १८ वर्षे औदुंबरी झाले. यात काही वर्षे ब्रम्हानंद मठात वास्तव्य केले होते. महाराजांच्या शिष्य भक्तांनी त्यांना ध्यान धारणेसाठी गुहा असलेला आश्रम बांधून दिला. या आश्रमास महाराजांनी आपल्या दोन्ही सदगुरुंचे संयुक्त नाव 'श्री गुरु शिवशंकरानंद आश्रम' असे दिले. सुशिक्षित-अशिक्षित, श्रीमंत-गरीब, श्रेष्ठ-कनिष्ठ अशा सर्व तऱ्हेच्या लोकांना मार्गदर्शन करून त्यांनी उपासनेची प्रेरणा दिली. कड़क आचरण व दयाळू वृत्ति या प्राय: परस्पर विरोधी गुणांचा स्वामी महाराजांच्या ठिकाणी उत्कर्ष होता. त्यामुळे श्री दत्तगुरुच या रुपाने अवतरले आहेत अशी भाविकांची भावना झाल्यास आश्चर्य काय? संप्रदायशुध्द शास्त्रीय आचरणपूर्वक साधनेचे आदर्श स्वरुप म्हणजे श्री महाराजांचे चरित्र. जिज्ञासुंसाठी परिचय या दृष्टीने स्वामी महाराजांचे त्रोटक चरित्र देत आहे.

अंकलखोप कृष्णातीरी । गुरु वसती औदुंबरी । धन्य कृष्णातीर धन्य औदुंबर । जेथे गुरुवर वसतसे ।

अशा पवित्र स्थानी १८ वर्षे सदगुरु नारायणानंद तीर्थ स्वामींनी वास्तव्य करून आपल्या सर्व शिष्य भक्तांना सन्मार्ग दर्शन करून कृत-कृत्य केले. सांगली शहरापासून सुमारे ३० कि. मी. अंतरावर कृष्णा नदीच्या तीरावर श्री क्षेत्र औदुंबर हे दत्तात्रयांचे जागृत स्थान आहे. गाणगापूर आणि नरसोबाची वाडी ह्या इतर दत्त क्षेत्रा प्रमाणे श्री क्षेत्र औदुंबरला दत्तभक्तांच्या दृष्टीने स्थान महात्म्य लाभलेले आहे.

मुंबई -  पुणे  -  कोल्हापूर लोहमार्गावर किर्लोस्कर वाडीच्या पुढे भिलवडी स्थानकापासून ४ कि.मी. अंतरावर कृष्णा नदीच्या काठावर हे निसर्ग रम्य ठिकाण आहे.

for more information on सदगुरु नारायणानंदतीर्थ स्वामी महाराज please visit http://www.narayanswami.org --Narayanswami (talk) 11:56, 24 July 2010 (UTC)